Komission asetus (ETY) N:o 899/87, annettu 30 päivänä maaliskuuta 1987, kirsikoiden ja mansikoiden laatuvaatimuksista



Virallinen lehti nro L 088 , 31/03/1987 s. 0017 - 0024

Suomenk. erityispainos Alue 3 Nide 23 s. 0076

Ruotsink. erityispainos Alue 3 Nide 23 s. 0076



KOMISSION ASETUS (ETY) N:o 899/87, annettu 30 päivänä maaliskuuta 1987, kirsikoiden ja mansikoiden laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (), sellaisena kuin se on viimeksi muutettuna asetuksella (ETY) N:o 1351/86 (), ja erityisesti sen 2 artiklan 3 kohdan, sekä katsoo, että kirsikoiden ja mansikoiden laatuvaatimukset vahvistetaan komission asetuksen N:o 58 () liitteissä I/8 ja I/9; näitä vaatimuksia on muutettu asetuksilla N:o 51/65/ETY () ja (ETY) N:o 844/76 (), näiden tuotteiden tuotanto ja kauppa on kehittynyt erityisesti kulutus- ja tukkumarkkinoiden vaatimusten osalta; tämän vuoksi kirsikoita ja mansikoita koskevia yhteisiä laatuvaatimuksia on muutettava näiden uusien vaatimusten huomioon ottamiseksi, nämä muutokset edellyttävät neuvoston asetuksessa (ETY) N:o 1194/69 () määritellyn lisälaatuluokan muuttamista; lisälaatuluokan määrittelemiseksi olisi otettava huomioon tuottajien kyseisistä tuotteista saama taloudellinen hyöty ja tarve tyydyttää kuluttajien tarpeet, laatuvaatimuksia voidaan soveltaa kaikissa kaupan pitämisen vaiheissa; tuotteiden pitkät kuljetusmatkat, tietty varastointiaika ja erilaiset käsittelyt saattavat aiheuttaa niissä biologisesta kehityksestä ja pilaantumisalttiudesta aiheutuvaa laadun heikkenemistä; tämä pilaantuminen on tämän vuoksi syytä ottaa huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstra luokan tuotteissa on otettava huomioon ainoastaan tuoreuden ja nestejännityksen väheneminen, selvyyden ja oikeusvarmuuden takaamiseksi sekä laatuvaatimusten vaivattoman noudattamisen vuoksi olisi tällä tavoin muutetut vaatimukset esitettävä yhtenä tekstinä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisen tullitariffin alanimikkeeseen 08.07 C kuuluvien kirsikoiden ja yhteisen tullitariffin alanimikkeeseen 08.08 A kuuluvien mansikoiden laatuvaatimukset ovat vastaavasti liitteissä I ja II. Nämä vaatimukset koskevat kaikkia kaupan pitämisen vaiheita asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstraluokkaan luokitelluilla tuotteilla vähäistä tuotteen biologisesta kehittymisestä ja pilaantumisalttiudesta aiheutuvaa laadun heikkenemistä. 2 artikla Muutetaan asetus N:o 58 seuraavasti: - poistetaan 1 artiklan ilmaisut "kirsikat" ja "mansikat", - kumotaan kirsikoiden ja mansikoiden laatuvaatimuksia vastaavasti koskevat liitteet I/8 ja I/9. 3 artikla Muutetaan asetus (ETY) N:o 1194/69 seuraavasti: - poistetaan 1 artiklan ilmaisut "kirsikoita" ja "mansikoita", - kumotaan kirsikoita ja mansikoita vastaavasti koskevat liitteet IV ja V. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1987. Komission puolesta Frans ANDRIESSEN Varapuheenjohtaja () EYVL N:o L 118, 20.5.1972, s. 1 () EYVL N:o L 119, 8.5.1986, s. 46 () EYVL N:o 56, 7.7.1962, s. 1606/62 () EYVL N:o 55, 3.4.1965, s. 793/65 () EYVL N:o L 96, 10.4.1976, s. 28 () EYVL N:o L 157, 28.6.1969, s. 1 LIITE I KIRSIKOIDEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat lajien Prunus avium L. ja Prunus cerasus L. lajikkeiden tai niiden hybridien kirsikoita, jotka on tarkoitettu myytäviksi kuluttajille tuoreina, teolliseen jalostukseen tarkoitettuja kirsikoita lukuun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen kirsikoiden laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat kirsikoiden on oltava kaikissa luokissa: - eheitä, - tuoreen näköisiä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - kiinteitä (lajikkeen mukaan), - puhtaita, käytännössä vailla näkyviä vieraita aineita, - käytännössä vailla tuholaisia, - vailla epätavanomaista pintakosteutta, - vailla vierasta hajua tai makua, - kannallisia (). Kirsikoiden on oltava riittävän kehittyneitä ja kypsiä. Kirsikoiden kehitysasteen ja kunnon on oltava sellainen, että ne - kestävät kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Kirsikat luokitellaan neljään jäljempänä määriteltävään luokkaan. i) Ekstra luokka Tähän luokkaan luokiteltujen hedelmien on oltava erittäin hyvälaatuisia. Niiden on oltava hyvin kehittyneitä sekä kaikilta ominaisuuksiltaan ja väriltään lajikkeelle tyypillisiä. Niiden on oltava virheettömiä lukuun ottamatta hyvin vähäisiä kuoren pintavikoja, jollei niillä ole vaikutusta tuotteen laatuun, yleisulkonäköön tai yleisvaikutelmaan pakkauksessa. ii) I luokka Tähän luokkaan luokiteltujen kirsikoiden on oltava hyvälaatuisia. Niiden on oltava ominaisuuksiltaan lajikkeelle tyypillisiä. Niissä voi kuitenkin olla seuraavanlaisia virheitä, jos ne eivät haittaa kirsikoiden ulkonäköä eikä säilyvyyttä: - vähäisiä muotovirheitä, - vähäisiä väritysvirheitä. Niissä ei saa olla auringonpaahteen jälkiä, halkeamia, pintavikoja tai sadekuurojen aiheuttamia vaurioita. iii) II luokka Tähän luokkaan kuuluvat kirsikat, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset. Niissä saa kuitenkin olla: - muoto- ja värivirheitä, jos hedelmät säilyttävät lajikeominaisuutensa, - vähäisiä arpeutuneita kuoren virheitä, jos ne eivät merkittävästi haittaa kirsikoiden ulkonäköä tai säilyvyyttä. iv) III luokka () Tähän luokkaan kuuluvat kirsikat, joita ei voida luokitella ylempiin luokkiin mutta jotka täyttävät II luokalle määrätyt vaatimukset. Niissä voi kuitenkin olla arpeutuneita kuoren virheitä, jos ne eivät merkittävästi haittaa kirsikoiden säilyvyyttä. III. KOKOLAJITTELUA KOSKEVAT MÄÄRÄYKSET Koko määritetään suurimman poikkileikkauksen halkaisijan mukaan. Kirsikoiden on oltava vähimmäiskooltaan: >TAULUKON PAIKKA> IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Laatupoikkeamat i) Ekstra luokka 5 % määrästä tai painosta kirsikoita, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan poikkeamien rajoissa, ylikypsiä hedelmiä lukuun ottamatta. Haljenneita ja/tai madonsyömiä hedelmiä hyväksytään näiden poikkeamien rajoissa yhteensä enintään 2 %. ii) I luokka 10 % määrästä tai painosta kirsikoita, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan poikkeamien rajoissa. Haljenneita ja/tai madonsyömiä hedelmiä hyväksytään näiden poikkeamien rajoissa yhteensä enintään 4 %. iii) II luokka 10 % määrästä tai painosta kirsikoita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi. Ylikypsiä ja/tai haljenneita ja/tai madonsyömiä hedelmiä hyväksytään näiden poikkeamien rajoissa yhteensä enintään 4 %. Ylikypsiä hedelmiä sallitaan kuitenkin enintään 2 %. iv) III luokka 15 % määrästä tai painosta kirsikoita, jotka eivät vastaa tämän luokan vaatimuksia eivätkä vähimmäisvaatimuksia lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi. Ylikypsiä ja/tai madonsyömiä hedelmiä hyväksytään näiden poikkeamien rajoissa yhteensä enintään 4 % ja ylikypsiä hedelmiä sallitaan enintään 10 %. B. Kokopoikkeamat i) Ekstra, I ja II luokka 10 % määrästä tai painosta kirsikoita, jotka eivät vastaa määrättyjä vähimmäiskokoja, mutta joiden halkaisija on kuitenkin vähintään: - 17 mm ekstra luokassa, - 15 mm I ja II luokassa. ii) III luokka 15 % määrästä tai painosta kirsikoita, jotka eivät vastaa määrättyä vähimmäiskokoa. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja pakkaus saa sisältää ainoastaan samaa alkuperää, lajiketta ja laatua olevia hedelmiä. Hedelmien on oltava kooltaan lähes yhdenmukaisia. Lisäksi ekstra luokkaan luokiteltujen kirsikoiden on oltava väriltään ja kypsyysasteeltaan yhdenmukaisia. Kirsikoiden, jotka on luokiteltu III luokkaan, on oltava ainoastaan alkuperältään ja lajikkeeltaan tasalaatuisia. Pakkauksesta näkyvän osan on edustettava koko pakkauksen sisältöä. B. Pakkaaminen Kirsikat on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupan merkinnöillä varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote - "Kirsikoita", jos sisältö ei ole näkyvissä, - lajikkeen nimi (vapaaehtoinen) (). C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot Luokka. E. Virallinen tarkastusmerkintä Vapaaehtoinen. () Kannan puuttuminen sallitaan kuitenkin - makeiden lajikkeiden kirsikoilla, joiden kanta irtoaa luonnollisesti poimittaessa, jollei kuori ole vahingoittunut, - happamilla kirsikoilla, jollei niistä valu huomattavasti mehua. () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai joidenkin sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä. () Pakollinen makeiden lajikkeiden kirsikoilla, joiden kanta irtoaa luonnollisesti poimittaessa, ja happamien lajikkeiden kirsikoilla, jotka tarjotaan myyntiin kannattomina; jälkimmäisillä pakkauksen päällä oleva merkintä "happamia kirsikoita" sallitaan kuitenkin. LIITE II MANSIKOIDEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat suvun Fragaria L. lajikkeiden mansikoita, jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja mansikoita. II. LAATUVAATIMUKSIA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen mansikoiden laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat mansikoiden on oltava kaikissa luokissa: - eheitä, vahingoittumattomia, - verhiön ja lyhyen vihreän tuoreen kannan on oltava kiinni marjassa (paitsi metsämansikassa, ja jollei III luokan hyväksytyissä erityismääräyksissä toisin määrätä), - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - käytännössä vailla tuholaisten tai kasvitautien aiheuttamia vioituksia, - puhtaita, käytännössä vailla näkyviä vieraita aineita, - tuoreita, mutta ei pestyjä, - vailla epätavanomaista pintakosteutta, - vailla vierasta hajua tai makua. Mansikoiden on oltava huolellisesti poimittuja. Niiden on oltava riittävän kehittyneitä ja kypsiä. Mansikoiden kehitysasteen ja kunnon on oltava sellainen, että ne - kestävät kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Mansikat luokitellaan neljään jäljempänä määriteltävään luokkaan. i) Ekstra luokka Tähän luokkaan luokiteltujen hedelmien on oltava erittäin hyvälaatuisia. Niiden on oltava väriltään ja muodoltaan lajikkeelle tyypillisiä sekä kypsyysasteeltaan, väriltään ja kooltaan erityisen yhdenmukaisia ja säännöllisiä (). Niiden on oltava raikkaan näköisiä ottaen huomioon lajikkeen ominaisuudet. Niiden on oltava mullattomia. ii) I luokka Tähän luokkaan luokiteltujen mansikoiden on oltava hyvälaatuisia. Niiden on oltava ominaisuuksiltaan lajikkeelle tyypillisiä. Niissä saa kuitenkin olla seuraavanlaisia virheitä, jos ne eivät haittaa hedelmän ulkonäköä eikä säilyvyyttä: - vähäinen muotovirhe, - pieni vaaleahko alue. Ne voivat olla kooltaan vähemmän yhdenmukaisia kuin ekstra luokan mansikat. Niiden on oltava käytännössä mullattomia. iii) II luokka Tähän luokkaan kuuluvat mansikat, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Niissä saa kuitenkin olla: - muotovirheitä, jos hedelmät säilyttävät lajikeominaisuutensa, - vaaleahko alue, jonka pinta-ala saa olla enintään viidenneksen hedelmän pinta-alasta, - vähäisiä kuivia pintavikoja, jotka eivät kehity, - vähäisiä mullan jäännöksiä. iv) III luokka () Tähän luokkaan kuuluvat mansikat, joita ei voida luokitella ylempiin luokkiin mutta jotka täyttävät II luokalle määrätyt vaatimukset. Niissä saa kuitenkin olla: - vähäisiä pintavikoja, - vaaleahkoja tai vihertäviä alueita, joiden kokonaispinta-ala saa olla enintään kolmanneksen hedelmän pinta-alasta, - mullan jäännöksiä, jos se ei haittaa liiaksi niiden tarjontaa. Verhiöttömät mansikat hyväksytään myös tähän luokkaan, jollei niille ole tästä aiheutunut mitään vahinkoa. Nämä hedelmät on pakattava erikseen. III. KOKOLAJITTELUA KOSKEVAT MÄÄRÄYKSET Koko määritetään suurimman poikkileikkauksen halkaisijan mukaan. Mansikoiden on täytettävä seuraavat vähimmäiskoot: >TAULUKON PAIKKA> Metsämansikoilta ei vaadita vähimmäiskokoa. IV. SALLITTUJA POIKKEAMIA KOSKEVAT MÄÄRÄYKSET Jokaisessa pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Laatupoikkeamat i) Ekstra luokka 5 % määrästä tai painosta mansikoita, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan poikkeamien rajoissa. Viallisia hedelmiä hyväksytään näiden poikkeamien rajoissa enintään 2 %. ii) I luokka 10 % määrästä tai painosta mansikoita, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan poikkeamien rajoissa. Viallisia hedelmiä hyväksytään näiden poikkeamien rajoissa enintään 2 %. iii) II luokka 10 % määrästä tai painosta mansikoita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi. Viallisia hedelmiä hyväksytään näiden poikkeamien rajoissa enintään 2 %. iv) III luokka 15 % määrästä tai painosta mansikoita, jotka eivät vastaa tämän luokan vaatimuksia eivätkä vähimmäisvaatimuksia lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi. Näiden poikkeamien rajoissa sallitaan enintään 4 % viallisia hedelmiä. 10 % määrästä tai painosta - verhiöttömiä mansikoita kantoineen ja verhiöineen kauppakunnostettavista mansikoista, - mansikoita verhiöineen kannattomina ja verhiöttöminä kauppakunnostettavista mansikoista. B. Kokopoikkeamat Kaikissa luokissa: 10 % määrästä tai painosta mansikoita, jotka eivät vastaa vaadittua vähimmäiskokoa. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja pakkaus saa sisältää ainoastaan samaa alkuperää, lajiketta ja laatua olevia mansikoita. Mansikoiden, jotka on luokiteltu III luokkaan, on oltava ainoastaan alkuperältään tasalaatuisia. Pakkauksesta näkyvän sisällön osan on edustettava koko sisältöä. B. Pakkaaminen Mansikat on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Ekstra luokan hedelmät on kauppakunnostettava erityisen huolitellusti. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote - "Mansikoita" jos sisältö ei ole näkyvissä, - lajikkeen nimi (vapaaehtoinen). C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot Luokka. E. Virallinen tarkastusmerkintä (vapaaehtoinen). () Näitä yhdenmukaisuusvaatimuksia voidaan soveltaa ekstra luokassa hieman löyhemmin, kun kyseessä ovat metsämansikat. () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai joidenkin sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä.